
Νέα ηλεκτρονική εκπαιδευτική πλατφόρμα για την καταπολέμηση των Fake News. Δήλωσε συμμετοχή στο εκπαιδευτικό εργαστήριο.

Κάθε μέρα έχεις πρόσβαση σε απεριόριστες ειδήσεις και πληροφορίες, μπορείς όμως να ξεχωρίζεις ποιες είναι ψευδείς και ποιες όχι; Ήξερες ότι μία αληθινή είδηση χρειάζεται περίπου εξαπλάσιο χρόνο σε σχέση με μια ψευδή είδηση, για να φτάσει σε 1.500 ανθρώπους;

Σε αυτό το πλαίσιο, το ΚΜΟΠ – Κέντρο Κοινωνικής Δράσης και Καινοτομίας σε προσκαλεί την Τετάρτη 25 Νοεμβρίου (18.00-20.00) στο διαδικτυακό εργαστήριο παρουσίασης της νέας εκπαιδευτικής πλατφόρμας Youth Myth Busters για την καταπολέμηση των ψευδών ειδήσεων, της προπαγάνδας και της χειραγώγησης στο διαδίκτυο. 

Αν είσαι φοιτητής-τρια, δημοσιογράφος ή απλά ενδιαφέρεσαι για την αντιμετώπιση των ψευδών ειδήσεων, αυτή η πλατφόρμα θα σε βοηθήσει να αποκτήσεις τις κατάλληλες γνώσεις και δεξιότητες για να συμβάλεις στην προώθηση της ποιοτικής ενημέρωσης.

[bookmark: _GoBack]Κάνε την εγγραφή σου στον ακόλουθο σύνδεσμο: https://bit.ly/3pcgupC και μάθε πώς μπορείς να βελτιώσεις τις γνώσεις σου σχετικά με τον ψηφιακό γραμματισμό, τη συμμετοχή & ενασχόληση με τα κοινά, τη συμπεριφορά των media influencers, τη ρητορική μίσους και τις ψευδείς ειδήσεις. 

Μετά την ολοκλήρωση και των 5 ενοτήτων, θα αποκτήσεις πιστοποιητικό παρακολούθησης και θα μπορείς να συμμετέχεις ενεργά σε ομάδες κατάρριψης μύθων.

Εκπαιδευτής στο διαδικτυακό εργαστήριο θα είναι ο δημοσιογράφος Αλέξανδρος Τανασκίδης - UN Volunteers Human Rights Ambassador for European and Balkan Region.

Για περισσότερες πληροφορίες σχετικά με την ηλεκτρονική πλατφόρμα επικοινωνήστε με: 

Γιώργος Κουλούρης – Συντονιστής έργου- mail: Koulouris.g@kmop.gr ή καλέστε στο 210-3637547

Λίγα λόγια για το Youth Myth Busters

Στόχος του έργου YouthMythBusters είναι να ενθαρρύνει τους/τις νέους/ες που έχουν τη δυνατότητα άσκησης διαδικτυακής επιρροής (influencers), να αναλάβουν τον ρόλο του Ηγέτη και να ενδυναμώσουν τους συνομηλίκους τους. Απώτερος σκοπός του YouthMythBusters είναι η προώθηση της συμμετοχής των ευάλωτων νέων στην πολιτική ζωή και τα κοινά και η καταπολέμηση των ψευδών ειδήσεων, της χειραγώγησης και της προπαγάνδας. 

Η υποστήριξη της Ευρωπαϊκής Επιτροπής στην παραγωγή της παρούσας έκδοσης δεν συνιστά αποδοχή του περιεχομένου, το οποίο αντικατοπτρίζει αποκλειστικά τις απόψεις των συντακτών, και η Επιτροπή δεν μπορεί να αναλάβει την ευθύνη για οποιαδήποτε χρήση των πληροφοριών που περιέχονται σε αυτήν.

